CELEX: 32014D0255
Language: bg
Date: 2014-04-29 00:00:00
Title: 2014/255/ЕС: Решение за изпълнение на Комисията от 29 април 2014 година за създаване на работна програма за Митническия кодекс на Съюза

7.5.2014   
            
            
               BG
            
            
               Официален вестник на Европейския съюз
            
            
               L 134/46
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 29 април 2014 година
   за създаване на работна програма за Митническия кодекс на Съюза
   
      (2014/255/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 281 от него,
   като има предвид, че:
   
               (1)
            
            
               В член 280 от Регламент (ЕС) № 952/2013 за създаване на Митнически кодекс на Съюза (наричан по-долу „Кодексът“) се предвижда Комисията да изготви работна програма за разработването и въвеждането на електронните системи. Работната програма е особено важна за установяване на преходните мерки, свързани с електронните системи и определянето на срокове в случаите, когато системите все още не са в експлоатация към датата на прилагане на Кодекса, т.е. 1 май 2016 г.
            
         
               (2)
            
            
               В Кодекса се предвижда всеки обмен на информация между митническите органи и между икономическите оператори и митническите органи, както и съхраняването на такава информация, да се извършва, като се използват средства за електронна обработка на данни и информационните и комуникационните системи да предлагат същите възможности на икономическите оператори във всички държави членки. В работната програма следва бъде изложен подробен план за въвеждане на електронните системи, за да се гарантира правилното прилагане на Кодекса.
            
         
               (3)
            
            
               Съответно, работната програма следва да съдържа списък с електронните системи, които следва да бъдат разработени в тясно сътрудничество от държавите членки и Комисията, с цел Кодексът да стана приложим на практика. Този списък се основава на съществуващия документ за планиране за всички митнически проекти, свързани с ИТ, наречен многогодишен стратегически план, който се съставя в съответствие с Решение № 70/2008/ЕО на Европейския парламент и на Съвета (2) и по-специално член 4 и член 8, параграф 2 от него. Електронните системи, посочени в работната програма, следва да бъдат подложени на същия подход към управлението на проекти и да бъдат подготвени и разработени, както е посочено в многогодишния стратегически план.
            
         
               (4)
            
            
               Работната програма следва да определи и опише електронните системи, както и съответното правно основание, ключовите етапи и предвидените дати за влизане в експлоатация. Тези крайни срокове следва да бъдат посочени като „целеви начални дати на въвеждане“. Датата на въвеждане на електронните системи следва да е целевата дата на приключване на преходния период.
            
         
               (5)
            
            
               Електронните системи, посочени в работната програма, следва да бъдат избрани с оглед на очакваното им въздействие по отношение на приоритетите, определени в Кодекса. Един от основните приоритети в тази връзка е да се предостави на икономическите оператори широк диапазон от електронни митнически услуги за цялата митническа територия на Съюза. Освен това, електронните системи следва да са насочени към засилване на ефикасността, ефективността и хармонизирането на митническите процедури в целия Съюз. Редът и графикът за въвеждането на системите, включени в работната програма, следва да се основава на практически съображения и съображения относно управлението на проекта, като например разпределението на усилията и ресурсите, взаимовръзката между проектите, специфичните условия на всяка система и зрелостта на проекта. Поради това работната програма има за цел да планира и управлява подходящото и поетапно разработване на електронните системи.
            
         
               (6)
            
            
               Тъй като електронните системи, посочени в член 16, параграф 1 от Кодекса, следва да бъдат разработени, въведени и поддържани от държавите членки, в сътрудничество с Комисията, Комисията и държавите членки следва да работят съвместно, за да гарантират, че подготовката и внедряването на електронните системи се управляват в съответствие с работната програма и че са взети необходимите мерки за координирано и навременно планиране, проектиране, разработване и въвеждане на посочените системите.
            
         
               (7)
            
            
               С цел да се осигури синхронизиране между работната програма и многогодишния стратегически план, работната програма следва да се актуализира едновременно с многогодишния стратегически план.
            
         
               (8)
            
            
               Мерките, предвидени в настоящото решение, са в съответствие със становището на Комитета по Митническия кодекс,
            
         ПРИЕ НАСТОЯЩОТО РЕШЕНИЕ:
   Член 1
   Предмет
   Настоящото решение определя работната програма, както е предвидено в член 280, параграф 1 от Регламент (ЕС) № 952/2013 за създаване на Митнически кодекс на Съюза (наричан по-долу „Кодексът“).
   Работната програма е приложена към настоящото решение.
   Член 2
   Изпълнение
   1.   Комисията и държавите членки предприемат всички необходими действия, за да си сътрудничат и изпълняват работната програма.
   2.   Проектите, посочени в работната програма, и подготовката и въвеждането на свързаните с тях електронни системи се управляват в съответствие с работната програма.
   3.   Комисията се заема с постигането на общо разбиране и съгласие с държавите членки относно обхвата на проекта, замисъла, изискванията и структурата на електронните системи, за да стартира проектите от работната програма. Когато е уместно, Комисията се консултира също така с икономическите оператори и разглежда техните становищата.
   Член 3
   Актуализации
   1.   Работната програма е предмет на редовно актуализиране, за да се гарантират съгласуваност и корекции, отчитащи последните развития в прилагането на Кодекса, и да се вземе под внимание действителният напредък в подготовката и разработването на електронните системи, и по-специално що се отнася до наличието на общо съгласувани спецификации и осъществяването на влизане в експлоатация на електронните системи.
   2.   С цел да се осигури синхронизиране между работната програма и многогодишния стратегически план, работната програма се актуализира поне веднъж годишно.
   Настоящото решение влиза в сила в деня след деня на публикуването му в Официален вестник на Европейския съюз.
   
   
      Съставено в Брюксел на 29 април 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 269, 10.10.2013 г., стр. 1.
   
      (2)  Решение № 70/2008/ЕО на Европейския парламент и на Съвета от 15 януари 2008 г. относно безкнижна среда в митниците и търговията (ОВ L 23, 26.1.2008 г., стр. 21).
   
      ПРИЛОЖЕНИЕ
      РАБОТНА ПРОГРАМА ЗА МИТНИЧЕСКИЯ КОДЕКС НА СЪЮЗА
      I.   Въведение в работната програма
      
      Целта на работната програма е да предостави инструмент за подкрепа на прилагането на Кодекса, свързан с разработването и въвеждането на електронните системи.
      Работната програма ще подкрепи развитието на електронните системи, изисквани по член 6, параграф 1, и ще уреди определянето на преходните периоди, както е посочено в член 278 от Кодекса. Работната програма се отнася до необходимото сътрудничество между Комисията и държавите членки при разработването и въвеждането на електронните системи в съответствие с това, което е предвидено в член 16, параграф 1 от Кодекса.
      Работната програма се разбира, както следва:
      
                  1.
               
               
                  Тя се отнася за разработването и въвеждането на електронните системи, посочени в член 16, параграф 1 от Кодекса.
               
            
                  2.
               
               
                  В нея се вземат под внимание приоритетите, определени в член 280, параграф 2 от Кодекса.
               
            
                  3.
               
               
                  В нея се съдържа списък на електронните системи, посочени в член 16, параграф 1, които са необходими за прилагане на разпоредбите на Кодекса и за които трябва да се предвиди преходен период, считано от датата на прилагане на Кодекса, но не и след 31 декември 2020 г.
               
            
                  4.
               
               
                  В нея за всеки проект се посочват:
                  
                              а)
                           
                           
                              подробно описание на проекта и свързаната с него електронна система;
                           
                        
                              б)
                           
                           
                              правното основание за електронната система (свързаните с нея правни разпоредби от Кодекса);
                           
                        
                              в)
                           
                           
                              основният етап от гледна точка на целевата дата на техническите спецификации, която следва да се разбира като датата на завършване на постоянните технически спецификации, които са актуализирани и на разположение на държавите членки след преразглеждане;
                           
                        
                              г)
                           
                           
                              планираната дата за задействане на електронната система, наричана целева начална дата на въвеждане на електронна система, която е и крайната дата на преходния период.
                           
                        
            Описанието на електронните системи в работната програма се основава на изискванията за тези системи, които могат да бъдат извлечени от описанията в Кодекса, по време на изготвянето на работна програма.
      С цел осъществяването на работната програма, Комисията ще инициира конкретни проекти, свързани с електронните системи, посредством бизнес анализ в тясно сътрудничество с държавите членки. С оглед на по-нататъшното уточняване на техническа част на проектите в областта на ИТ, Комисията ще се опита — в тясно сътрудничество с държавите членки, да определи общи спецификации за предвидените електронни системи. Държавите членки и Комисията ще осигурят разработването и въвеждането на системите, включително изпитването и миграцията, в съответствие с определената архитектура на системата и спецификациите. Комисията и държавите членки също ще си сътрудничат с други заинтересовани страни като икономическите оператори.
      Проектите ще бъдат разгърнати на различни етапи от разработването през изграждането, изпитването и миграцията към окончателен режим на работа. Ролята на Комисията и на държавите членки на тези различни етапи ще зависи от естеството и структурата на системите и техните компоненти или услуги, както е описано в подробните проектни фишове на многогодишния стратегически план („МСП“). Когато е уместно, Комисията, в тясно сътрудничество с държавите членки, определя общите технически спецификации, които, след преразглеждане от държавите членки, трябва да са налице 24 месеца преди определената начална дата на използване на електронна система.
      Държавите членки и Комисията ще участват в разработването и въвеждането на системите, като същевременно ще окажат подкрепа в дейности по внедряването като обучение и комуникация. Дейностите ще бъдат съобразени с етапните цели и дати, посочени в работната програма. Икономическите оператори ще предприемат необходимите мерки, за да бъдат в състояние да използват системите след въвеждането им.
      II.   Работна програма (за Митническия кодекс на Съюза)
      
      
                  „Проекти по Митническия кодекс на Съюза и свързаните с тях електронни системи“
                  Списък на проекти, свързани с разработването и въвеждането на електронни системи, необходими за прилагането на Кодекса
               
               
                  Правно основание
               
               
                  Основен етап
               
               
                  Целева начална дата на въвеждането на електронната система (1)
                  
               
            
                  
                              1.
                           
                           
                              Система за регистрирани износители (REX)
                              Целта на проекта е да предостави актуална информация за регистрираните износители, установени в страни, изнасящи стоки по ОСП към ЕС. Системата ще включва също така данни за търговците в ЕС с цел подпомагане на износа за страни по ОСП.
                           
                        
               
                  Член 6, параграф 1 и членове 16 и 64 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = първото тримесечие на 2015 г.
               
               
                  1.1.2017 г.
               
            
                  
                              2.
                           
                           
                              Митнически кодекс на Съюза: ОТИ/Наблюдение 2+
                              Целта на проекта е да осигури подобряване на системата за ОТИ и системата Наблюдение 2, за да се гарантира:
                              
                                          —
                                       
                                       
                                          привеждане в съответствие на EОТИ-3 към изискванията на Митническия кодекс на Съюза,
                                       
                                    
                                          —
                                       
                                       
                                          разширяване на данните от Наблюдение,
                                       
                                    
                                          —
                                       
                                       
                                          мониторинг на задължителната употреба на ОТИ,
                                       
                                    
                                          —
                                       
                                       
                                          мониторинг и управление на по-широкото използване на ОТИ.Проектът ще се изпълнява на два етапа.
                                       
                                    Първият етап ще обхваща основните части, за изпълнение на задълженията за контрол на използването на ОТИ посредством намален набор от данни и привеждане в съответствие с процеса за вземане на митнически решения.
                              На втория етап ще се въведе пълен мониторинг посредством пълен набор от данни и ще осигури на търговците хармонизиран на равнището на ЕС интерфейс за търговци за електронно подаване на заявление за ОТИ и електронно получаване на решение за ОТИ.
                           
                        
               
                  Член 6, параграф 1 и членове 16, 22, 23, 26, 27, 28, 33 и 34 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = второто тримесечие на 2015 г.
                  (етап 1)
                  = второто тримесечие на 2016 г.
                  (етап 2)
               
               
                  1.3.2017 г.
                  (етап 1)
                  1.10.2018 г.
                  (етап 2)
               
            
                  
                              3.
                           
                           
                              Митнически кодекс на Съюза: митнически решения
                              Проектът има за цел хармонизиране на процесите, свързани с подаването на заявление за митническо решение, вземане на решения и управлението на решенията чрез стандартизация и електронно управление на данните за заявления и решения/разрешения в целия Европейски съюз. Системата ще улесни консултациите по време на вземането на решения и управлението на процеса за издаване на разрешения.
                           
                        
               
                  Член 6, параграф 1 и членове 16, 22, 23, 26, 27 и 28 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = третото тримесечие на 2015 г.
               
               
                  2.10.2017 г.
               
            
                  
                              4.
                           
                           
                              Пряк достъп за търговците до европейските информационни системи (единно управление на потребителите и цифров подпис)
                              Целта на проекта е да осигури удачни решения за пряк и хармонизиран на равнището на ЕС достъп за търговците, като услуга, която следва да се включи в електронните митнически системи, както е определена в специалните проекти по Кодекса като проектите ОТИ/Наблюдение 2+ и Митнически решения. Тя включва подкрепа за самоличност, достъп и управление на потребителите в съответствие с необходимите политики за сигурност, потенциално допълнени от подкрепа за цифровите подписи.
                           
                        
               
                  Член 6, параграф 1 и член 16 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = четвъртото тримесечие на 2015 г.
               
               
                  2.10.2017 г.
               
            
                  
                              5.
                           
                           
                              Митнически кодекс на Съюза: доказателство за съюзен статус (PoUS)
                              Проектът цели създаването на нова обща европейска информационна система за съхранение, управление и извличане на документа за доказателство за съюзен статус. Тя предвижда замяна на формуляра на хартия T2L с електронни средства.
                           
                        
               
                  Член 6, параграф 1 и членове 16 и 153 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = третото тримесечие на 2015 г.
               
               
                  2.10.2017 г.
               
            
                  
                              6.
                           
                           
                              Митнически кодекс на Съюза: одобрени икономически оператори (ОИО) — актуализация
                              Проектът е насочен към подобряване на бизнес процесите, свързани със заявленията и разрешенията за ОИО, като се вземат под внимание промените в правните разпоредби на Кодекса и хармонизирането на митническата процедура за вземане на решение.
                           
                        
               
                  Член 6, параграф 1 и членове 16, 22, 23, 26, 27, 28, 38 и 39 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = първото тримесечие на 2016 г.
               
               
                  1.3.2018 г.
               
            
                  
                              7.
                           
                           
                              Митнически кодекс на Съюза: Наблюдение 3
                              Този проект има за цел да осигури подобряване на системата Наблюдение 2+, за да гарантира нейното привеждане в съответствие с изискванията на Митническия кодекс на Съюза като стандартния обмен на информация чрез електронни средства за обработка на данни и въвеждане на подходящи функционалности, необходими за обработване и анализиране на пълния набор от данни от наблюдение, получени от държавите членки.
                              Поради това ще включи нови възможности за извличане на данни и функционалности за докладване, които ще бъдат предоставени на Комисията и държавите членки.
                           
                        
               
                  Член 6, параграф 1, член 16 и член 56, параграф 5 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = третото тримесечие на 2016 г.
               
               
                  1.10.2018 г.
               
            
                  
                              8.
                           
                           
                              Митнически кодекс на Съюза: актуализиране на новата компютризирана система за транзит (NCTS)
                              Целта на този проект е съществуващата NCTS да бъде приведена в съответствие с изискванията на новия Митнически кодекс на Съюза чрез привеждане в съответствие на обмена на информация с изискванията за данните на Митнически кодекс на Съюза и актуализиране и разработване на интерфейсите с други системи.
                           
                        
               
                  Член 6, параграф 1, член 16 и членове 226 — 236 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = третото тримесечие на 2016 г.
               
               
                  1.10.2018 г.
               
            
                  
                              9.
                           
                           
                              Митнически кодекс на Съюза: автоматизирана система за износ (AES)
                              Целта на проекта е да разработи допълнително съществуващата система за контрол на износа, за да бъде въведена пълна AES, която ще обхваща бизнес изискванията за процеси и данни от Митническия кодекс на Съюза, inter alia — обхвата на опростените процедури, разделяне на доставки при напускане и централизираното митническо оформяне за износ. Предвидено е също така да обхваща разработването на хармонизирани интерфейси със системата за движение и контрол на акцизни стоки (EMCS) и системата NCTS. Със своите функции AES ще позволи пълна автоматизация на износните процедури и формалностите при напускане.
                           
                        
               
                  Член 6, параграф 1 и членове 16, 179 и 263 — 276 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = третото тримесечие на 2016 г.
               
               
                  1.3.2019 г.
               
            
                  
                              10.
                           
                           
                              Митнически кодекс на Съюза: информационни листове (INF) за специални режими
                              Целта на този проект е да развие нова централизирана система, която да подкрепи и опрости процеса на управление на данните от информационните листове и за електронната обработка на данните от информационните листове в областта на специалните процедури.
                           
                        
               
                  Член 6, параграф 1 и членове 16, 215, 237 — 242 и 250 — 262 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = третото тримесечие на 2017 г.
               
               
                  1.10.2019 г.
               
            
                  
                              11.
                           
                           
                              Митнически кодекс на Съюза: специални режими
                              Целта на този проект е да ускори, улесни и хармонизира специалните режими в целия Съюз чрез осигуряването на общи модели за бизнес процеси. Този проект ще се стреми да въведе всички промени в Митническия кодекс на Съюза, които се изискват за митническо складиране, специфична употреба, временен внос, активно и пасивно усъвършенстване. По отношение на електронните решения относно обработването на данни за специалните режими, те ще бъдат въведени главно на национално равнище.
                           
                        
               
                  Член 6, параграф 1, членове 16, 215, 237 — 242 и членове 250 — 262 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = първото тримесечие на 2017 г.
               
               
                  1.10.2019 г.
               
            
                  
                              12.
                           
                           
                              Митнически кодекс на Съюза: уведомление за пристигане, уведомление за представяне и временно складиране
                              Целта на този проект е да се определят процесите за уведомление за пристигането на транспортното средство, уведомление за представяне и декларация за временно складиране и да се подкрепи хармонизацията в това отношение във всички държави членки по отношение на обмена на данни между търговците и митниците и, когато е необходимо, между митническите администрации. Когато процесите не включват повече от една държава членка, въвеждането на процеса е чисто национален въпрос.
                           
                        
               
                  Член 6, параграф 1, член 16 и членове 133 — 152 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = третото тримесечие на 2017 г.
               
               
                  2.3.2020 г.
               
            
                  
                              13.
                           
                           
                              Митнически кодекс на Съюза: централизирано оформяне на вноса (CCI)
                              Този проект има за цел да даде възможност стоки да бъдат поставени под митнически режим с използване на централизирано оформяне, което да позволи на икономическите оператори да централизират дейността си от митническа гледна точка. Обработката на митническите декларации и физическото вдигане на стоките следва да бъдат координирани между съответните митнически учреждения.
                           
                        
               
                  Член 6, параграф 1 и членове 16 и 179 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = първото тримесечие на 2017 г.
               
               
                  1.10.2020 г.
               
            
                  
                              14.
                           
                           
                              Митнически кодекс на Съюза: управление на обезпечението (GUM)
                              Този проект има за цел да гарантира ефективното и ефикасно управление на валидното общо обезпечение, което може да бъде използвано в повече от една държава членка, и мониторинга на референтната сума за всяка митническа декларация, допълнителна декларация или подходяща информация на необходимите данни за вписване в отчетността за съществуващите митнически задължения за всички митнически процедури, както е предвидено в Митническия кодекс на Съюза, с изключение на транзита, който се обработва в рамките на проекта NCTS.
                           
                        
               
                  Член 6, параграф 1, член 16 и членове 89 — 100 от Регламент (ЕС) № 952/2013 за създаване на Митнически кодекс на Съюза
               
               
                  Целева дата на техническите спецификации
                  = първото тримесечие на 2018 г.
               
               
                  2.3.2020 г.
               
            
                  
                              15.
                           
                           
                              Митнически кодекс на Съюза: безопасност и сигурност и управление на риска
                              Целта на този проект е да се засили безопасността и сигурността на веригата на доставки в определени области, при всички видове транспорт и особено при въздушния, посредством подобряване на качеството на данните, регистрирането на данни и наличността на данни и споделянето им. Рамката за цялостен анализ на риска също ще се подобри чрез оптимизиране на данните за товарите, предоставени на разположение на митническите органи и обмена на информация, свързана с риска. Това ще доведе до промени в системи като системата за контрол на вноса и системата на Общността за управление на риска с възможното обхващане на нови модули.
                           
                        
               
                  Член 6, параграф 1, членове 16, 46 и 127 — 132 от Регламент (ЕС) № 952/2013 за създаване на Митнически кодекс на Съюза
               
               
                  Ще бъдат определени в следващата версия на работната програма
               
               
                  Ще бъдат определени в следващата версия на работната програма, основана на Пътна карта (2)
                  
               
            
                  
                              16.
                           
                           
                              Митнически кодекс на Съюза: класиране (CLASS)
                              Целта на проекта е разработване на информационна система за тарифно класиране с модул за консултиране, която да осигури единна платформа, където цялата информация за класирането (независимо от естеството) да бъде налична и леснодостъпна. Това ще даде възможност на икономическите оператори, особено на малките и средните предприятия, и на митническите органи на държавите членки да намерят по-лесно съответната информация за класирането.
                           
                        
               
                  Член 6, параграф 1, член 16, параграф 1 и член 57 от Регламент (ЕС) № 952/2013 за създаване на Митнически кодекс на Съюза
               
               
                  Ще бъдат определени в следващата версия на работната програма
               
               
                  Ще бъдат определени в следващата версия на работната програма
               
            
         Фигура
      
      
         Графичен преглед
      
      
         (1)  Тази целева дата за започване на въвеждането на електронните системи е и крайната дата на преходния период.
      
         (2)  Графикът за проекти във връзка с развитието в областта на управлението на риска следва да се разглежда в актуализация на тази работна програма в съответствие с продължаващата работа на Комисията по стратегията и на плана за действие, като последващи действия по заключенията на Съвета относно укрепването на сигурността на веригата на доставки и управление на риска в митниците (8761/3/13, REV 3, 18 юни 2013 г.).